钦定古今图书集成/明伦汇编/氏族典/第249卷 > 张士隆
## 钦定古今图书集成/明伦汇编/氏族典/第249卷 > 张士隆

按《明外史张士隆传》：“士隆，字仲修，安阳人。弘治八年
举乡试，入太学，以学行闻。十八年成进士，授广信推
官。正德六年入为御史，巡盐河东，出按凤阳。锦衣千
户廖铠从中官廖銮镇陕西，大为奸利，士隆偕同官
劾之。铠者，钱宁所昵也，宁见疏大恨。宝坻人薛凤鸣，
先为御史，坐罪削籍，谄事诸佞幸。宁尢相善，与从弟”
凤翔隙，嗾缉事者发其私，下吏论死。刑部疑有冤，并
捕鞫凤鸣。凤鸣惧，使其妾诉枉，自杀长安门外。事闻，
凤鸣得释。而所连引宝坻知县周在并素所仇者，悉
逮付法司。士隆与同官许完先后按治，复捕凤鸣对
簿，释在还职。宁怒，令凤鸣女告士隆、“完治狱偏枉”，遂
下诏狱谪官。士隆得晋州判官，擢知州。世宗立，召复
故官，出为陕西副使，卒于官。